### Beslutninger

Tilbagesendes Magistratsafdelingen for Sundhed og Omsorg med bemærkning, at byrådet i sit møde den 4. december 2024 har vedtaget Magistratens indstilling i overensstemmelse med erklæring fra Sundheds- og Omsorgsudvalget af 27. november 2024.

###

BESLUTNINGSFORSLAG FRA S, KF OG SF

Forslag

• At Sundhed og Omsorg fortsætter med de forebyggende hjemmebesøg efter 1. januar 2025, med minimum det nuværende antal forebyggelseskonsulenter.

• At der stadigvæk sendes datobreve ud til relevante målgrupper.

• At de forebyggende hjemmebesøg målrettes yderligere i forhold til risikogrupper, f.eks. et opfølgende besøg et stykke tid efter et rehabiliteringsforløb.

• At der laves oplysningskampagner om de forebyggende hjemmebesøg målrettet de praktiserende læger, præster og civilsamfundet generelt.

Begrundelse

Den nye Ældrelov forventes at træde i kraft den 1. januar 2025. Med lovens ikrafttrædelse, er der lagt op til, at kommunerne ikke længere er forpligtigede til at gennemføre forebyggende

hjemmebesøg. Kommunerne skal dog fortsat arbejde forebyggende. Der er også en stor samfundsmæssig gevinst i at holde borgerne friske hjemme og undgå indlæggelser. Derfor er det vigtigt at have øje for særlige risikogrupper. I Socialdemokratiet, Det Konservative Folkeparti og Socialistisk Folkeparti ønsker vi at videreføre de forebyggende hjemmebesøg, da der er gode erfaringer med at forebyggelse virker, og det er for dyrt at lade være. Forebyggelseskonsulenterne i Sundhed- og Omsorg yder en stor forebyggende indsats til gavn for vores ældre borgere. De medvirker til at øge ældres livskvalitet, bekæmpe ensomhed, opspore demens, er relationsskabende, fastholder borgernes funktionsniveau, og udskyder tidspunktet, hvor man får brug for hjælp, m.m. I dag tilbydes de forebyggende hjemmebesøg efter Servicelovens § 79a, og der gives tilbud efter nogle bestemte kriterier, som er aldersbestemte, og der sendes breve ud med tilbud om besøg. Vi tænker, det ville give god mening at gentænke kriterierne for de forebyggende hjemmebesøg, og målrette indsatsen mere i forhold til særlige risikogrupper og udsatte borgere. De forebyggende hjemmebesøg skal være med til at skabe mere lighed i sundhed.

På vegne af Socialdemokratiet, Socialistisk Folkeparti og Det Konservative Folkeparti i [adresse]

Ofelia Kristensen (S)

Rolf Pedersen (C)

Sanne Lassen (SF)

INDSTILLING FRA MAGISTRATSAFDELINGEN FOR SUNDHED OG OMSORG

Svar på forslag fra S, SF og KF om videreførelse af forebyggende hjemmebesøg efter 1. januar 2025

### Resume

Byrådet behandlede den 14. august 2024 et forslag fra Socialdemokratiet, Socialistisk Folkeparti, og Det Konservative Folkeparti om videreførelse af forebyggende hjemmebesøg efter den nye ældrelov træder i kraft 1. juli 2025, hvor besøgene ikke længere er et krav i lovgivningen.

Med baggrund i de gode erfaringer med tilbuddet om forebyggende hjemmebesøg ønskes der med beslutningsforslaget en videreførelse af tilbuddet samt at det målrettes risikogrupper yderligere.

Udkast til ny ældrelov har været i høring, men er endnu ikke behandlet i Folketinget. I udkastet til ny ældrelov vil der fortsat være krav om en forebyggende indsats over for ældre borgere i kommunen, men kommunen kan vælge andre metoder end hjemmebesøg til at gennemføre indsatsen.

### Beslutningspunkter

Det indstilles:

At 1) Tilbud om forebyggende hjemmebesøg videreføres.

At 2) At de forebyggende hjemmebesøg målrettes yderligere i forhold til risikogrupper.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: [adresse]

Dato: 14-08-2024

Freddy Ravn: 16

Fremsendes til Magistratsafdelingen for Sundhed og Omsorg med henblik på udarbejdelse af en indstilling, jf. byrådets vedtagelse i mødet den 14. august 2024 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 12-11-2024

Freddy Ravn: 7

Fremsendes til [adresse] med bemærkning, at Magistraten i mødet den 12. november 2024 anbefaler, at byrådet tiltræder Magistratsafdelingen for Sundhed og Omsorgs indstilling af 30. oktober 2024.

Johanne Mortensen og Rådmand Kasper Østergaard deltog ikke i sagens behandling.

Udvalg: [adresse]

Dato: 20-11-2024

Freddy Ravn: 4

Fremsendes til Sundheds- og Omsorgsudvalget til behandling i henhold til beslutning i byrådets møde den 20. november 2024.

Udvalg: Sundheds- og Omsorgsudvalget

Dato: 27-11-2024

Freddy Ravn: 4

Udvalget kunne enstemmigt tiltræde indstillingen i overensstemmelse med Magistratens anbefaling med bemærkningen, at indstillingens at-punkt 1 præciseres til, ”at ordningen med tilbud om forebyggende hjemmebesøg fortsættes”.